  Туспуктэм: Татьяна Пунгина Наталия Сильвестрова Удмуртиые Казаньын ортчем «Юный мастер» III улосвылкуспо чемпионатлы йылпумъянъёс вуизы. Сарапулысь, Ижкарысь, Глазкарысь, Кез, Яр но Ува ёросъёсысь пичи усточиос вить зарни, одӥг азвесь, кык бронза медаль но укмыс медальон утӥзы. Со сярысь элькунысь дышетонъя но тодосъя министерстволэн пресс-службаез ивортӥз. Удмуртиысь чемпионатэ Сарапулын оштолэзе ортчем «Юный мастер — 2023» улосвыл вожвылъяськонын вормем но приз басьтэм пиналъёс пыриськизы. Отын соос быгатонлыкъёссэс тямыс ӧръёсын возьматӥзы: йырси ӵышкон, суредан, дӥськутэз но аксессуаръёсты тусбуръян (дизайн), программирование, буян но чеберман ужъёс, сиён пӧран, Физкультура, спорт но фитнес, нылпи дышетсконниын крезьгуръя кивалтӥсь. Оглом вожвылъяськонын Россилэн 37 улосвылысьтыз нылпиос 35 ӧръёсын ӵошатскизы. Чемпионат дистанционно-очной амалэн нылпи садъёсын, школаосын, колледжъёсын но ватсаса тодон-валан сётон дышетсконниосысь 400 площадкаосын ортчиз. Ужрадэз радъянэ 800-лэсь трос экспертъёс но 1 сюрслэсь трос волонтёръёс пыриськизы. Тегъёс: пиналъёс вожвылъяськон Удмуртия  